open-index/open-wikipedia-markdown huggingface dataset:
Κάλιντ Ριβς

Ο **Κάλιντ Ριβς** (*Khalid Reeves*), (Κουίνς, 15 Ιουλίου 1972), είναι Αμερικάνος πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του Πόιντ γκαρντ.

## Σταδιοδρομία
Ο Ριβς ξεκίνησε να αγωνίζεται στο λύκειο Christ The King Regional High School του Μιντλ Βίλατζ στο Κουίνς και σπούδασε στο Πανεπιστήμιο της Αριζόνα από το 1990 ως το 1994, όπου έπαιξε σε 128 αγώνες, με μέσους όρους 15,0 πόντων, 3,3 ριμπάουντ και 3,1 ασίστ. Καλύτερη χρονιά του ήταν η τέταρτη, όπου σημείωνε 24,2 πόντους, 4,3 ριμπάουντ και 2,9 ασίστ ανά αγώνα.

Στο ντραφτ του 1994, επιλέχθηκε στη δωδέκατη θέση από τους Μαϊάμι Χιτ, με τους οποίους αγωνίστηκε σε 67 παιχνίδια, με μέσους όρους 9,2 πόντων, 4,3 ασίστ και 2,8 ριμπάουντ. Την επόμενη χρονιά δόθηκε στους Σάρλοτ Χόρνετς, σε μία ανταλλαγή που περιλάμβανε επτά αθλητές, μεταξύ αυτών και ο Αλόνζο Μούρνινγκ. Στους Χόρνετς έπαιξε σε είκοσι παιχνίδια, με 8,1 πόντους και 3,6 ασίστ κατά μέσο όρο, πριν δοθεί στους Νιου Τζέρσεϊ Νετς για το υπόλοιπο της σεζόν 1995-96, όπου σημείωνε 3,8 πόντους και 1,5 ασίστ σε 31 αγώνες. Παρέμεινε στους Νετς και την επόμενη χρονιά, παίζοντας σε πενήντα παιχνίδια, πριν ολοκληρώσει τη σεζόν στους Ντάλας Μάβερικς, παίζοντας συνολικά σε 63 παιχνίδια με μέσους όρους 8,2 πόντων και 3,6 ασίστ.

Τη σεζόν 1997-98, παρέμεινε στους Μάβερικς, με τους οποίους έπαιξε σε 82 αγώνες της κανονικής σεζόν, ξεκινώντας στους 54 εξ αυτών. Στην πιο σταθερή χρονιά της μέχρι τότε καριέρας του, ο Ριβς πέτυχε 8,7 πόντους, 2,8 ασίστ και 2,3 ριμπάουντ.

Την επόμενη σεζόν, φόρεσε τη φανέλα των Ντιτρόιτ Πίστονς για έντεκα παιχνίδια, ενώ το 1999-00, ξεκίνησε στην ομάδα του Άρη, αγωνιζόμενος σε εννέα ματς με μέσους όρους 18,0 πόντων, 4,1 ριμπάουντ και 3,6 ασίστ. Συνέχισε στη γαλλική Ορτέζ, πριν ολοκληρώσει τη χρονιά επιστρέφοντας στο ΝΒΑ και τους Σικάγο Μπουλς.

Μετά από τρεις σεζόν σε ομάδες του CBA, του ABA και του USBL, μετακόμισε στον Λίβανο για τη σεζόν 2003-04 και στη Βενεζουέλα την επόμενη σεζόν, όπου με τους Παντέρας ντε Μιράντα αγωνίστηκε σε έντεκα αγώνες με μέσους όρους 13,4 πόντων, 3,0 ριμπάουντ, 2,8 κλεψιμάτων και 2,5 ασίστ. Έκλεισε την καριέρα του στην Ντεπορτίνο Σάπρισα από την Κόστα Ρίκα το 2007.

## Παραπομπές


## Πηγές
* Khalid Reeves NBA Stats | Basketball-Reference.com
* DraftExpressProfile: Khalid Reeves, Stats, Comparisons, and Outlook 
* Khalid Reeves Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Ντάλας Μάβερικς
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές λιβανέζικων συλλόγων
Κατηγορία:Καλαθοσφαιριστές βενεζουελάνικων συλλόγων
Διονύσης Ανανιάδης

Ο **Διονύσης Ανανιάδης** είναι Έλληνας πρώην διεθνής καλαθοσφαιριστής, ο οποίος αγωνίστηκε στις ομάδες της ΧΑΝΘ και του Άρη, κατακτώντας με τους "κίτρινους" το πρωτάθλημα Ελλάδας του 1979.

## Καριέρα
Ο Ανανιάδης ξεκίνησε να αγωνίζεται στα τμήματα υποδομής της ΧΑΝΘ κατά την δεκαετία του '60 και με προπονητή τον Θόδωρο Ροδοπουλο αγωνίστηκε στην ανδρική ομάδα του συλλόγου. Η ΧΑΝΘ αποτελούσε σταθερή δύναμη για την ελληνική καλαθοσφαίριση και αγωνίστηκε τρεις φορές σε ευρωπαϊκές διοργανώσεις, ενώ στο πρωτάθλημα κατέλαβε την τρίτη θέση το 1971-72. Το 1975-76, μετά την αποχώρηση του Ροδόπουλου από τον σύλλογο, κατέλαβε την δωδέκατη και τελευταία θέση του πρωταθλήματος και υποβιβάστηκε, για να επιστρέψει το 1977-78, σημειώνοντας μόλις 3 νίκες σε 22 παιχνίδια.

Ο Ανανιάδης μεταγράφηκε στον Άρη το καλοκαίρι του 1978 και με προπονητή τον Γιάννη Ιωαννίδη, κατέκτησε το πρωτάθλημα Ελλάδας ως βασικος πλέι μέικερ της ομάδας. Έπαιξε σε 22 αγώνες με μέσο όρο 10,7 πόντων και την επόμενη χρονιά αγωνίστηκε με τους "κίτρινους" στο κύπελλο Πρωταθλητριών.

Τις δύο επόμενες σεζόν, η ομάδα του Άρη με πρωτεργάτη το Νίκο Γκάλη και προπονητή τον Ντούσαν Ίβκοβιτς, διεκδίκησε το τίτλο του πρωταθλητή, παραμένοντας όμως στην τρίτη και την δεύτερη θέση, αντίστοιχα. Ο Ανανιάδης ήταν ο βασικός οργανωτής του παιχνιδιού του Άρη, με μέσους όρους 5,8 πόντων το 1981 και 5,6 πόντων το 1982.

Ο Ανανιάδης αγωνίστηκε σε επτά αγώνες με την εθνική εφήβων και σε επτά ακόμη με την εθνική ανδρών, στο πρώτο μισό της δεκαετίας του '70. Αποσύρθηκε από την ενεργό δράση σε ηλικία τριάντα ετών και έκτοτε δραστηριοποιείται ως δερματολόγος στην Θεσσαλονίκη.

## Τίτλοι και διακρίσεις
* **[[Πρωτάθλημα Ελλάδας καλαθοσφαίρισης ανδρών|Πρωταθλητής Ελλάδας]]**: 1979
* **[[Πρωτάθλημα Ελλάδας καλαθοσφαίρισης ανδρών|Δευτεραθλητής Ελλάδας]]**: 1982
* **[[Πρωτάθλημα Ελλάδας καλαθοσφαίρισης ανδρών|Τριταθλητής Ελλάδας]]**: 1972, 1980, 1981

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΧΑΝΘ
Κατηγορία:Πόιντ γκαρντ
Κωδικοί ATCvet QI

Οι **vet code QI**, που περιγράφουν το *Ανοσολογικά* είναι ενότητα του Ανατομικού-Θεραπευτικού-Χημικού Συστήματος Ταξινόμησης για κτηνιατρικά προϊόντα, ενός συστήματος αλφαριθμητικών κωδικών που αναπτύχθηκε από τον WHO για την ταξινόμηση των φαρμάκων και άλλων ιατρικών προϊόντων για κτηνιατρική χρήση.

Οι εθνικές εκδόσεις της ταξινόμησης ATC μπορούν να συμπεριλαμβάνουν πρόσθετους κωδικούς που δεν υπάρχουν σε αυτόν τον κατάλογο, οι οποίοι ακολουθούν την έκδοση WHO.

## Παραπομπές


## Δείτε επίσης
* Ανατομικό-Θεραπευτικό-Χημικό Σύστημα Ταξινόμησης

I
Κωδικοί ATC B05

## B05A [[Αίμα]] και συναφή προϊόντα

### B05AA Υποκατάστατα αίματος και συστατικά πρωτεϊνών πλάσματος
:B05AA01 Αλβουμίνη ορού
:B05AA02 Άλλα κλάσματα πρωτεϊνών πλάσματος
:B05AA03 Υποκατάστατα αίματος φθορανθράκων
:B05AA05 Δεξτράνη
:B05AA06 Παράγοντες ζελατίνης
:B05AA07 Υδοξυαιθυλάμυλο
:B05AA08 Αιμοσφαιρίνη κροσφουμαρίλη
:B05AA09 Hemoglobin raffimer
:B05AA10 Γλουταμερής αιμοσφαιρίνη (βόειος)

### B05AX Άλλα προϊόντα αίματος
:B05AX01 Ερυθροκύτταρα
:B05AX02 Θρομβοκύτταρα
:B05AX03 Πλάσμα (αίματος)
:B05AX04 Βλαστοκύτταρα από αίμα του ομφάλιου λώρου

## B05B ενδοφλέβια διαλύματα

### B05BA Διαλύματα παρεντερικής [[διατροφολογία|διατροφής]]
:B05BA01 Αμινοξέα
:B05BA02 Λιπώδη γαλακτώματα
:B05BA03 Υδατάνθρακες
:B05BA04 Υδρολύματα πρωτεϊνών
:B05BA10 Συνδυασμοί

### B05BB Διαλύματα που επηρεάζουν την ηλεκτρολυτική ισορροπία
:B05BB01 Ηλεκτρολύτες
:B05BB02 Ηλεκτρολύτες με υδατάνθρακες
:B05BB03 Τρομεταμόλη
:B05BB04 Ηλεκτρολύτες σε συνδυασμό με άλλα φάρμακα

### B05BC Διαλύματα που επιφέρουν ωσμωτική διούρηση
:B05BC01 Μαννιτόλη
:B05BC02 Καρβαμίδιο

## B05C Διαλύματα καταιονισμού

### B05CA Αντιλοιμώδη
:B05CA01 Κετυλοπυριδίνιο
:B05CA02 Χλωρεξιδίνη
:B05CA03 Νιτροφουράλη
:B05CA04 Σουλφαμεθιζόλη
:B05CA05 Ταυροειδών
:B05CA06 Αμυγδαλικό οξύ
:B05CA07 Noxytiolin
:B05CA08 Γαλακτική αιθακριδίνη
:B05CA09 Νεομυκίνη
:B05CA10 Συνδυασμοί

### B05CB Διαλύματα αλάτων
:B05CB01 Χλωριούχο νάτριο
:B05CB02 Κιτρικό νάτριο
:B05CB03 Κιτρικό μαγνήσιο
:B05CB04 Όξινο ανθρακικό νάτριο
:B05CB10 Συνδυασμοί

### B05CX Άλλα διαλύματα καταιονισμού
:B05CX01 Γλυκόζη
:B05CX02 Σορβιτόλη
:B05CX03 Γλυκίνη
:B05CX04 Μανιτόλη
:B05CX10 Συνδυασμοί

## B05D Διαλύματα περιτοναϊκής διύλυσης

### B05DA Ισοτονικά διαλύματα

### B05DB Υπερτονικά διαλύματα

## B05X Συμπληρώματα ενδοφλέβιων διαλυμάτων

### B05XA Διαλύματα ηλεκτρολυτών
:B05XA01 Χλωριούχο κάλιο
:B05XA02 Όξινο ανθρακικό νάτριο
:B05XA03 Χλωριούχο νάτριο
:B05XA04 Χλωριούχο αμμώνιο
:B05XA05 Θειικό μαγνήσιο
:B05XA06 Φωσφορικό κάλιο, συμπεριλαμβάνοντας συνδυασμούς με άλλα άλατα του καλίου
:B05XA07 Χλωριούχο ασβέστιο
:B05XA08 Οξικό νάτριο
:B05XA09 Φωσφορικό νάτριο
:B05XA10 Φωσφορικό μαγνήσιο
:B05XA11 Χλωριούχο μαγνήσιο
:B05XA12 Χλωριούχος ψευδάργυρος
:B05XA13 Υδροχλωρικό οξύ
:B05XA14 Γλυκεροφωσφορικό νάτριο
:B05XA15 Γαλακτικό κάλιο
:B05XA16 Διαλύματα καρδιοπληγίας
:B05XA17 Οξικό κάλιο
:B05XA30 Συνδυασμοί ηλεκτρολυτών
:B05XA31 Ηλεκτρολύτες σε συνδυασμό με άλλα φάρμακα

### B05XB Αμινοξέα
:B05XB01 Υδροχλωρική αργινίνη
:B05XB02 Αλανυλ γλουταμίνη
:B05XB03 Λυσίνη

### B05XC Βιταμίνες

### B05XX Άλλα ενδοφλέβια πρόσθετα διαλυμάτων
:B05XX02 Τρομεταμόλη

## B05Z Αιμοδιυλιτικά και αιμοκαθαρτικά

### B05ZA Συμπυκνωμένα αιμοδιυλιτικά

### B05ZB Αιμοκαθαρτικά

## Παραπομπές


B05
These Boots Are Made for Walkin'

Το **These Boots Are Made for Walkin**' είναι ένα τραγούδι, που γράφτηκε από τον Λι Χέιζελγουντ και ηχογραφήθηκε από τη Νάνσι Σινάτρα. Κυκλοφόρησε σε σινγκλ το 1966 και έγινε αμέσως επιτυχία, φτάνοντας το νούμερο 1 στα αμερικανικά ''Billboard'' Hot 100 και στα βρετανικά charts.

## Διασκευές
Μετά την αρχική του κυκλοφορία, το κομμάτι έχει διασκευαστεί από πάρα πολλούς καλλιτέχνες, σε διαφορετικά μουσικά είδη. Ορισμένες γνωστές διασκευές είναι:

* Το 1966 από τις Surpemes 
* Το 1966 από την Έλλα Φιτζέραλντ 
* Το 1967 με τον ιταλικό τίτλο "Stivaletti rossi" από τη Δαλιδά 
* Το 1978 από τους The Boys Next Door 
* Το 1985 από τους Megadeth 
* Το 1989 από τους Operation Ivy 
* Το 2005 από την Τζέσικα Σίμπσον και τον Γουίλι Νέλσον 
* Το 2016 από τη Σκάρλετ Τζοχάνσον 

## Παραπομπές


Κατηγορία:Τραγούδια του 1966
Κατηγορία:Τραγούδια της Νάνσι Σινάτρα
Κατηγορία:Singles του 1985
Κατηγορία:Singles του 1995
Κατηγορία:Singles του 2005
Κατηγορία:Singles του 1966
Κατηγορία:Singles της Reprise Records
Κατηγορία:Νούμερο 1 singles στα Billboard Hot 100
Bang Bang (My Baby Shot Me Down)

To **Bang Bang (My Baby Shot Me Down)** είναι ένα τραγούδι της Σερ, και το δεύτερο single που κυκλοφόρησε η τραγουδίστρια. Το κομμάτι συμπεριλήφθηκε στον δίσκο *[[The Sonny Side of Chér]]* (1966), και γράφτηκε από τον τότε άντρα της Σόνι Μπόνο. Το τραγούδι αφηγείται μια διαφυλετική ιστορία αγάπης ανάμεσα σε μια λευκή κοπέλα και ένα έγχρωμο αγόρι. Σημείωσε επιτυχία στα charts, καταφέρνοντας να φτάσει έως το νούμερο 3 των βρετανικών και στο νούμερο 2 των αμερικανικών. Έτσι, έγινε το πιο επιτυχημένο single της Σερ, τη δεκαετία του 1960. Το κομμάτι έχει γνωρίσει κι αρκετές διασκευές, με γνωστότερη ίσως αυτή της Νάνσι Σινάτρα, η οποία το διασκεύασε την ίδια χρονιά με την αρχική του κυκλοφορία. Άλλες γνωστές διασκευές είναι του πατέρα της Νάνσι, Φρανκ Σινάτρα, της Πετούλα Κλαρκ, των Vanilla Fudge και πιο πρόσφατα των Raconteurs.

## Παραπομπές


## Εξωτερικοί σύνδεσμοι
* Official Cher site
* 

Κατηγορία:Τραγούδια του 1966
Κατηγορία:Τραγούδια της Νάνσι Σινάτρα
Κατηγορία:Singles του 1988
Κατηγορία:Singles του 1966
Don't Let Me Be Misunderstood

Το ***Don't Let Me Be Misunderstood*** είναι τραγούδι που γράφτηκε από τους Μπένι Μπέντζαμιν, Χόρας Οτ και Σολ Μάρκους για την πιανίστα και την τζαζ ερμηνεύτρια Νίνα Σιμόν, η οποία το πρωτοηχογράφησε το 1964. Το τραγούδι συμπεριλήφθηκε στον δίσκο *[[Broadway-Blues-Ballads]]*. Αρκετοί καλλιτέχνες το έχουν διασκευάσει, με την πιο γνωστή διασκευή να είναι αυτή των The Animals, το 1965, η οποία έγινε μεγάλο hit. Μάλιστα, τούτη η διασκευή συμπεριλήφθηκε στη λίστα του περιοδικού *[[Rolling Stone]]*, στη λίστα του με τα 500 Σπουδαιότερα Τραγούδια όλων των εποχών, καταλαμβάνοντας την 322η θέση.

## Παραπομπές


Κατηγορία:Τραγούδια του 1964
Κατηγορία:Τραγούδια της Νίνα Σιμόν
Κατηγορία:Τραγούδια των The Animals
Κατηγορία:Singles του 1977
Κατηγορία:Singles του 1965
Κατηγορία:Singles του 1964
Κατηγορία:Singles της Casablanca Records
Κατηγορία:Singles της Philips Records
Κατηγορία:Αγγλόφωνα τραγούδια
Heart of Gold (τραγούδι, Νηλ Γιανγκ)

To **Heart of Gold** είναι τραγούδι του Καναδού τραγουδοποιού Νηλ Γιανγκ, το οποίο συμπεριλήφθηκε στον δίσκο του Harvest, του 1972. Ένα χρόνο πριν κυκλοφόρησε και ως single, το οποίο, έως τώρα, είναι το πιο επιτυχημένο του στην αγορά των ΗΠΑ, φτάνοντας στο νούμερο 1 στα αμερικανικά charts. Επίσης, την κορυφή έπιασε και στα καναδικά charts, στις 8 Απριλίου του 1972, στην οποία χρονιά ο Γιανγκ είδε τόσο το single αυτό, όσο και τον δίσκο *Harvest*, να φτάνουν το νούμερο 1 στα single και στα άλμπουμ αντιστοίχως. Το *Billboard*, το κατέταξε ως το 17ο καλύτερο single εκείνης της χρονιάς. 

Το 2004, το περιοδικό Rolling Stone, το συμπεριέλαβε στον κατάλογό του με τα *[[Κατάλογος με τα 500 σημαντικότερα τραγούδια όλων των εποχών (Rolling Stone)|500 Σπουδαιότερα Τραγούδια όλων των εποχών]]*, κατατάσσοντας στη 297η θέση.

## Παραπομπές


Κατηγορία:Τραγούδια του 1971
Κατηγορία:Τραγούδια του Νηλ Γιανγκ
Κατηγορία:Singles του 1971
Κατηγορία:Singles του 1987
Κατηγορία:Singles της Reprise Records
Κατηγορία:Νούμερο 1 singles στα Billboard Hot 100
Τσοσού

μικρογραφία|176x176εσ|Η σημαία των Τσοσού.
Η **Τσοσού** (*長州藩, Τσοσού Χαν*) ήταν φεουδαρχική γη στην Ιαπωνία κατά την διάρκεια της Περιόδου Έντο. Βρισκόταν στην σημερινή περιοχή Γιαμαγκούτσι. Έπαιξε σημαντικό ρόλο στην εποχή του Πολέμου Μπόσιν.

## Παραπομπές


Κατηγορία:Ιστορία της Ιαπωνίας
Κατηγορία:Φεουδαρχία
Μπακουμάτσου

Με τον όρο Άνοιγμα της Ιαπωνίας (*幕末, μπακουμάτσου*) αναφέρεται η περίοδος της Ιαπωνικής ιστορίας, κατά την οποία η Ιαπωνία άνοιξε τα εμπορικά της σύνορα με όλον τον κόσμο, τελειώνοντας την μακρόχρονη πολιτική του *Σακόκου* (*鎖国, κυριολεκτικά: κλειστή χώρα*). Αυτή η διαδικασία έγινε στα τελευταία χρόνια της Περιόδου Έντο και μετέτρεψε την Ιαπωνία από μια παλαιού τύπου φεουδαρχική χώρα σε μια μοντέρνα εμπορική υπερδύναμη. Το Άνοιγμα της Ιαπωνίας ήταν ένας από τους παράγοντες που συνετέλεσαν στον εκσυγχρονισμό της Ιαπωνίας.

## Παραπομπές
Κατηγορία:Ιστορία της Ιαπωνίας
Γιώργος Χρυσανθόπουλος

Ο **Γιώργος Χρυσανθόπουλος**, γεννημένος στην Κατερίνη στις 24 Σεπτεμβρίου 1973, είναι Έλληνας πρώην διεθνής καλαθοσφαιριστής και προπονητής καλαθοσφαίρισης. Έχει ύψος 2,03 μ. και αγωνιζόταν στη θέση του σμολ φόργουορντ.

## Καριέρα
Ο Χρυσανθόπουλος ξεκίνησε την καριέρα από την ομάδα της γενέτειρας του, τον Πιερικό και αγωνίστηκε στις εθνικές ομάδες παίδων και εφήβων, τραβώντας την προσοχή του Παναθηναϊκού, ο οποίος τον ενέταξε στην σύνθεση του για δύο χρόνια. Με τους "πράσινους" αναδείχθηκε δευτεραθλητής Ελλάδας το 1994-95 και συμμετείχε στα φάιναλ-φορ του κυπέλλου πρωταθλητριών το 1994 και το 1995.

Την σεζόν 1995-96 φόρεσε την φανέλα του Άρη,πριν συνεχίσει έναν χρόνο αργότερα στον Παπάγου, με τον οποίο κατέλαβε την έβδομη θέση του ελληνικού πρωταθλήματος, σε μία από τις καλύτερες χρονιές στην ιστορία του συλλόγου. Παράλληλα, αγωνίστηκε στην ελληνική εθνική ομάδα ανδρών στους Μεσογειακούς αγώνες του 1997.

Το καλοκαίρι του 1997 επέστρεψε στον Άρη και παρά τα οικονομικά προβλήματα που αντιμετώπιζε ο σύλλογος, κατάφερε να κατακτήσει το κύπελλο Ελλάδας κερδίζοντας στον τελικό την ΑΕΚ του Γιάννη Ιωαννίδη με 71-68. Παρέμεινε στους "κίτρινους" μέχρι το 2000, φθάνοντας ως την ημιτελική φάση του κυπέλλου Σαπόρτα το 1999.

Συνέχισε να αγωνίζεται για μία ακόμη δεκαετία, κλείνοντας την καριέρα του στην Παναχαϊκή, αφού έφυγε μετά από αρκετά χρόνια από την ομάδα με την οποία αναδείχθηκε, τον Πιερικό, το 2010.

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Σ.Φ.Κ. Πιερικού Αρχέλαου
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Νήαρ Ηστ
Νίκος Νίκας

Ο **Νίκος Νίκας** είναι Έλληνας ηθοποιός του θεάτρου, της τηλεόρασης και ηθοποιός φωνής.

## Βιογραφικά στοιχεία
Γεννήθηκε στην Αθήνα στις 16 Ιουνίου 1969. Σπούδασε στην Φιλοσοφική Σχολή του Εθνικού και Καποδιστριακού Πανεπιστημίου Αθηνών και στη Δραματική Σχολή Αθηνών «Γιώργος Θεοδοσιάδης». Η πρώτη του τηλεοπτική εμφάνιση ήταν το 1993 στη σειρά του ANT1 «Ο χήρος, η χήρα και τα χειρότερα». Έκτοτε συμμετείχε σε σειρές αυτοτελών επεισοδίων όπως η 10η Εντολή και ο Κόκκινος Κύκλος.
Το ντεμπούτο του στον κινηματογράφο το έκανε το 1992 με την ταινία «Τα παιδιά του ονείρου» και το 2009 ακολούθησαν οι «Μικρές εξεγέρσεις» οπού υποδύθηκε τον Ματθαίο.
Επίσης έχει ακουστεί η φωνή του σε πολλές μεταγλωττισμένες παραγωγές όπως η «Μαδαγασκάρη» και ο «Βασιλιάς των λιονταριών» και σε σειρές όπως το «Yu-Gi-Oh» και «ο Θρύλος της Κόρρα».

## Καριέρα

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
Toyota Industries

Η **Toyota Industries Corporation** (ιαπωνικά: 株式会社豊田自動織機, Χέπμπορν: Kabushiki-gaisha Toyota Jidō Shokki) είναι ιαπωνική εταιρεία κατασκευής μηχανών. Ξεκινώντας τη λειτουργία της αρχικά κατασκευάζοντας αυτόματους αργαλειούς, είναι η εταιρεία από την οποία προήλθε η Toyota Motor Corporation. Είναι η μεγαλύτερη κατασκευάστρια εταιρεία περονοφόρων οχημάτων στον κόσμο, όπως προκύπτει από τα κέρδη της.

## Ιστορία
Η εταιρεία ιδρύθηκε το 1926 ως **Toyoda Automatic Loom Works, Ltd.** από τον Τακίτσι Τογιόντα, εφευρέτη μιας σειράς εγχειριδίων και μηχανημάτων τροφοδοσίας αργαλειών. Το πιο εντυπωσιακό από αυτά ήταν το Toyoda Automatic Loom, Type G του 1924, ένας εντελώς αυτόματος αργαλειός υψηλής ταχύτητας που χαρακτηρίζονταν από τη δυνατότητα να αλλάζει λωρίδες χωρίς διακοπή και δεκάδες άλλες καινοτομίες. Εκείνη την εποχή ήταν ο πιο προηγμένος αργαλειός του κόσμου, παρέχοντας μια δραματική βελτίωση στην ποιότητα και κατά 20 φορές αύξηση της παραγωγικότητας. Το 2007, αυτή η μηχανή καταχωρήθηκε επίσημα ως το στοιχείο Νο. 16 στην Κληρονομιά Μηχανολόγων Μηχανικών της Ιαπωνίας ως «ένα επίτευγμα ορόσημο που προώθησε την παγκόσμια βιομηχανία κλωστοϋφαντουργίας και έθεσε τα θεμέλια για την ανάπτυξη του ομίλου Toyota».

Το 1933, η εταιρεία ίδρυσε το τμήμα αυτοκινήτων της, με επικεφαλής τον Τογιόντα Κιιχίρο, μεγαλύτερο γιο του Τακίτσι Τογιόντα. Το τμήμα αυτό διαχωρίστηκε ως Toyota Motor Co. Ltd. το 1937 και σήμερα είναι γνωστό ως Toyota Motor Corporation. Η Toyota Industries είναι μία από τις 13 βασικές εταιρείες του ομίλου Toyota.

## Παραπομπές


## Εξωτερικοί σύνδεσμοι

* 

Κατηγορία:Αυτοκινητοβιομηχανίες της Ιαπωνίας
Κατηγορία:Εταιρείες ιδρυθείσες το 1926
Κατάλογος έργων του Αντονέλλο ντα Μεσσίνα

Η σελίδα αυτή περιλαμβάνει κατάλογο των έργων του **[[Αντονέλλο ντα Μεσσίνα]]** (περ. 1430-1479).

Ο κατάλογος αυτός βασίζεται σε δύο σχετικές εργασίες που δημοσιεύτηκαν στα Γαλλικά το 1998 και το 2011 (βλ. Βιβλιογραφία). Ακολουθείται η χρονολόγηση της πλέον πρόσφατης εργασίας.

## Έργα

## Βιβλιογραφία
* Gioacchino Barbera, *Antonello de Messine*, Gallimard, coll. « Maîtres de l'art », 1998, 
* Mauro Lucco, *Antonello de Messine*, Hazan, 2011, 

 
Κατηγορία:Ζωγράφοι της Αναγέννησης
ΝταΜεσσινα
Toyota Group

Η **Toyota Group** () είναι όμιλος εταιρειών που προμηθεύουν, πωλούν και έχουν επενδυτικές σχέσεις με την Toyota Industries Corporation και την Toyota Motor Corporation. Με βάση τη νομική μορφή της (系列), καμία συγκεκριμένη οντότητα δεν έχει οριστικό έλεγχο ολόκληρου του ομίλου, αν και σε αντίθεση με τους περισσότερους ομίλους αυτής της μορφής, δεν εμπεριέχει κάποια μεγάλη τράπεζα.

## Εξωτερικοί σύνδεσμοι
* 
*  

Κατηγορία:Επιχειρήσεις της Ιαπωνίας
Κώστας Γαβρόγλου

Ο **Κωνσταντίνος Γαβρόγλου** (30 Ιουλίου 1947, Κωνσταντινούπολη), ή Κώστας Γαβρόγλου, είναι Έλληνας πανεπιστημιακός, πολιτικός, πρώην υπουργός Παιδείας και συγγραφέας.

## Βιογραφικά στοιχεία
Γεννήθηκε στις 30 Ιουλίου 1947 στην Κωνσταντινούπολη. Έχει σπουδάσει Φυσική στα Πανεπιστήμια του Λάνκαστερ, του Κέιμπριτζ και του Λονδίνου από όπου έλαβε το διδακτορικό του. Στη συνέχεια δίδαξε Φυσική στο Εθνικό Μετσόβιο Πολυτεχνείο, τα Πανεπιστήμια Πατρών, Κέιμπριτζ, Χάρβαρντ, MIT, Βοστώνης και στο Πολυτεχνείο Κωνσταντινούπολης. Πλέον είναι καθηγητής Ιστορίας των Επιστημών στο τμήμα Μεθοδολογίας, Ιστορίας και Θεωρίας της Επιστήμης (ΜΙΘΕ) του Εθνικού και Καποδιστριακού Πανεπιστημίου Αθηνών, του οποίου είναι ομότιμος καθηγητής, από το 2014 όταν και αποχώρησε από αυτό. Στο παρελθόν διετέλεσε πρόεδρος του Αρχείου του Πανεπιστημίου Αθηνών.

Ήταν μέλος του Εκτελεστικού Συμβουλίου του Κοινωφελούς Ιδρύματος Ιωάννη Λάτση.

Έχει συγγράψει είτε σε ατομικό είτε σε συλλογικό επίπεδο, έργα αναφορικά με την ιστορία των επιστημών.

## Πολιτική σταδιοδρομία
Εξελέγη βουλευτής Επικρατείας με τον ΣΥΡΙΖΑ στις εκλογές του 2015. Ήταν πρόεδρος της Διαρκούς Επιτροπής Μορφωτικών Υποθέσεων της Βουλής και μέλος της Ειδικής Μόνιμης Επιτροπής Έρευνας και Τεχνολογίας. Επίσης, ήταν μέλος της Επιτροπής Εθνικού Διαλόγου για την Παιδεία.

Στις 5 Νοεμβρίου 2016 κατά τον ανασχηματισμό της κυβέρνησης ΣΥΡΙΖΑ-ΑΝΕΛ, με πρωθυπουργό τον Αλέξη Τσίπρα, ορίστηκε υπουργός Παιδείας, Έρευνας και Θρησκευμάτων, αντικαθιστώντας τον Νίκο Φίλη. Διατήρησε το αξίωμα έως τις 9 Ιουλίου 2019.

Στις εκλογές του 2019 δεν κατέθεσε υποψηφιότητα με τον ΣΥΡΙΖΑ.

## Παραπομπές


## Εξωτερικοί σύνδεσμοι
*Προσωπική ιστοσελίδα
*Ιστοσελίδα στο τμήμα ΜΙΘΕ του Πανεπιστημίου Αθηνών 
* Πλήρες συγγραφικό έργο
*Άρθρα του Κώστα Γαβρόγλου  στην εφημερίδα *[[Η Αυγή]]*

Κατηγορία:Έλληνες φυσικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες υπουργοί Παιδείας, Έρευνας και Θρησκευμάτων
Φρειδερίκος Αλβάνας

Ο **Φρειδερίκος Αλβάνας** (1827-1903) ήταν Έλληνας φιλόλογος, νομομαθής και λόγιος του 19ου αιώνα, καταγόμενος από οικογένεια Κερκυραίων ευγενών.

## Βιογραφικά στοιχεία
Ο **Φρειδερίκος Αλβάνας** γεννήθηκε και έζησε κυρίως στην Κέρκυρα. Ήταν γυιός του Δημητρίου Αλβάνα και της Αικατερίνης Παλατιανού και αδελφός του μουσικού Λεωνίδα Αλβάνα, της λόγιας Μαργαρίτας-Ματθίλδης Μηνιάτη-Αλβάνα, της Νίνα και της Σάντα. Σπούδασε νομικά στην Πίζα της Ιταλίας  και μετά τις σπουδές του επέστρεψε και εργάστηκε σε διάφορες υπηρεσίες της Ιονίου πολιτείας. Αρχικά, το 1854 διορίστηκε εισαγγελέας στην Κέρκυρα και στη συνέχεια, το 1862, στη Ζάκυνθο. Το 1864 επέστρεψε στην Κέρκυρα και άσκησε το δικηγορικό επάγγελμα. 

## Εργογραφία
* *[[Νικόλαος Μάντζαρος]], Αττικόν Ημερολόγιον*, Αθήναι 1873 
* *Κερκυραϊκά απομνημονεύματα*, Κέρκυρα 1893
* *Περί των εν Κερκύρα τίτλων ευγενείας και περί των τιμαρίων*, Κέρκυρα 1894
* *Πολιορκία της Κέρκυρας κατά το 1537*

## Παραπομπές


Κατηγορία:Έλληνες φιλόλογοι
Κατηγορία:Έλληνες λόγιοι του 19ου αιώνα
Κατηγορία:Έλληνες δικηγόροι του 19ου αιώνα
NBA Development League

Η **NBA G-League** είναι το επίσημο δευτερεύων πρωτάθλημα του NBA. Γνωστή μέχρι το καλοκαίρι του 2005 ως **National Basketball Development League** (**NBDL**), η NBA D-League ξεκίνησε με οκτώ ομάδες το φθινόπωρο του 2001. Το Μάρτιο του 2005 ο κομισάριος Ντέιβιντ Στερν ανακοίνωσε ένα σχέδιο επέκτασης της NBA D-League με 15 ομάδες και είχε ως στόχο το εξελίξει σε μια αξιόλογη λίγκα εξέλιξης παικτών, όπου κάθε NBA D-League ομάδα θα συνδέεται με μία ή περισσότερες ομάδες του ΝΒΑ. 

Στο τέλος της σεζόν 2013-14 στο NBA το 33% των παικτών του ΝΒΑ είχε αγωνιστεί στη D-League, από 23% το 2011. Το 2017, η D-League μεταονομάστηκε σε G-League. Το πρωτάθλημα αποτελείται πλέον από 30 ομάδες, από τις οποίες οι 28 ελέγχονται ή ανήκουν σε μια ομάδα του ΝΒΑ. Μία ομάδα (NBA G League Ignite) ανήκει στο ίδιο το ΝΒΑ και μία έχει έδρα το Μεξικό (*Capitanes de Ciudad de México*).

## Παραπομπές


Κατηγορία:NBA Development League
Deloitte

Η **Deloitte** (επίσημα: *Deloitte Touche Tohmatsu Limited*, ) είναι πολυεθνική εταιρεία επαγγελματικών υπηρεσιών που εδρεύει στην πόλη της Νέας Υόρκης στις Ηνωμένες Πολιτείες.

Η Deloitte είναι μία από τις λεγόμενες «Big Four» με το μεγαλύτερο δίκτυο επαγγελματικών υπηρεσιών στον κόσμο, με βάση τα έσοδα και το μεγαλύτερο σε αριθμό επαγγελματιών. Η Deloitte παρέχει ελεγκτικές, φορολογικές, συμβουλευτικές υπηρεσίες, διαχείριση επιχειρηματικού κινδύνου και χρηματοοικονομικές συμβουλευτικές υπηρεσίες με περισσότερους από 225.400 επαγγελματίες σε παγκόσμιο επίπεδο. Στο σύνολο της χρήσης για το 2015, η εταιρεία είχε ρεκόρ κερδών με έσοδα 35,2 δισεκατομμύρια δολάρια. Από το 2016, η Deloitte είναι η 6η μεγαλύτερη ιδιόκτητη οργάνωση στις Ηνωμένες Πολιτείες.

Σύμφωνα με αναφορές, το 2012, η Deloitte είχε τον μεγαλύτερο αριθμό πελατών μεταξύ των εταιρειών FTSE 250, στο Ηνωμένο Βασίλειο και το 2015, η Deloitte είχε το υψηλότερο μερίδιο αγοράς στην ελεγκτική μεταξύ των κορυφαίων 500 εταιρείες στην Ινδία.

Η Deloitte έχει κατατάσσεται νούμερο ένα στο το μερίδιο αγοράς από την Gartner, και για τέταρτη συνεχή χρονιά, η Kennedy Consulting Research και η Advisory κατατάσσουν την Deloitte νούμερο ένα στην παγκόσμια συμβουλευτική και στη συμβουλευτική σε θέματα διαχείρισης με βάση το σύνολο των εσόδων. Το 2016, το περιοδικό Fortune κατέταξε την Deloitte στις 100 καλύτερες εταιρείες για εργασία και το Bloomberg Business έχει ονομάσει την Deloitte ως το καλύτερο μέρος για να ξεκινήσει μια καριέρα.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Γιάννης Α. Παπαϊωάννου

Ο **Γιάννης Παπαϊωάννου του Ανδρέου** (Καβάλα 6 Ιανουαρίου 1910 - Αθήνα 19 Μαΐου 1989) υπήρξε σημαντικός Έλληνας συνθέτης συμφωνικής μουσικής.

## Σύντομο βιογραφικό
Γεννήθηκε στην Καβάλα. Σε πρώτη επαφή με τη μουσική ήρθε σε ηλικία 6 ετών όταν ξεκίνησε να μελετά από μόνος του πιάνο. Στη συνέχεια σπούδασε στο **Ελληνικό Ωδείο** με Καθηγητή τον Αιμίλιο Ριάδη  και μόλις αποφοίτησε από κει εγκαταστάθηκε στο Παρίσι όπου εργάστηκε κοντά στον Άρτουρ Χόνεγκερ. Το 1949 η UNESCO του έδωσε μια υποτροφία χάρη στην οποία επισκέφθηκε τα μεγαλύτερα μουσικά κέντρα της Ευρώπης και μπόρεσε να παρακολουθήσει τις μουσικές τάσεις της εποχής.  Το 1932 ξεκίνησε ν' ασχολείται συστηματικά με τη μουσική.

## Παραπομπές


Κατηγορία:Έλληνες συνθέτες
Τζέρεμι Ίρβιν

Ο **Τζέρεμι Ουίλιαμ Φρέντρικ Σμιθ** (*Jeremy William Fredric Smith*, γενν. 1 Ιουλίου 1990), περισσότερο γνωστός ως **Τζέρεμι Ίρβιν** (*Jeremy Irvine*), είναι Άγγλος ηθοποιός.

## Βιογραφία
Γεννήθηκε το 1990 στο Κεϊμπριτζσάιρ της Αγγλίας ως Τζέρεμι Ουίλιαμ Φρέντρικ Σμιθ και το καλλιτεχνικό του ψευδώνυμο *Ίρβιν* προέρχεται από το μικρό όνομα του παππού του.

Η πρώτη του συμμετοχή σε μεγάλου μήκους ταινία ήταν ο πρωταγωνιστικός ρόλος στο *[[Το άλογο του πολέμου]]* του Στίβεν Σπίλμπεργκ. Στη συνέχεια έπαιξε στο *[[Ο κύκλος των αναμνήσεων]]* με συμπρωταγωνιστές τον Κόλιν Φερθ και τη Νικόλ Κίντμαν, ενώ ήταν πρωταγωνιστής στην ταινία *[[Stonewall (ταινία)|Stonewall]]* του Ρόλαντ Έμεριχ.

## Φιλμογραφία

## Παραπομπές


Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
November Rain

Το "**November Rain**" είναι μια μπαλάντα του αμερικανικού hard rock συγκροτήματος Guns N' Roses. Ολοκληρώθηκε το 1991 και εμφανίστηκε στο άλμπουμ *[[Use Your Illusion I]]*, ενώ ο τραγουδιστής Αξλ Ρόουζ δούλευε στο κομμάτι τουλάχιστον από το 1983. Είναι ένα από τα μεγαλύτερα τραγούδια του συγκροτήματος, και το μεγαλύτερο τραγούδι που να έχει μπει στα top 10 του Billboard Hot 100. Έχει πουλήσει πάνω από 1.000.000 αντίτυπα παγκοσμίως.

## Σχετικά
Σύμφωνα με τον Τρέισι Γκανς, αρχικό κιθαρίστα των Guns N' Roses, ο Ρόουζ δούλευε πάνω στο κομμάτι τουλάχιστον από το 1983. Τη δεκαετία του '80 διάφορες εκδοχές του τραγουδιού εμφανίστηκαν σε bootleg δίσκους. Στην αυτοβιογραφία του ο κιθαρίστας Slash γνωστοποίησε ότι το συγκρότημα είχε ηχογραφήσει μια εκδοχή 18 λεπτών μαζί με τον κιθαρίστα Μάνι Τσάρλτον των Nazareth το 1986, λίγο πριν ξεκινήσουν οι ηχογραφήσεις για το *[[Appetite for Destruction]]*. Είπε επίσης ότι ένα από τα σόλο που παίζει στην τελική εκδοχή του κομματιού ήταν ακριβώς το ίδιο με αυτό που είχε παίξει την πρώτη φορά που άκουσε το τραγούδι.

Το "November Rain" είναι από τα λίγα τραγούδια του συγκροτήματος στα οποία ο κιθαρίστας Ίζυ Στράντλιν και ο μπασίστας Νταφ ΜαΚέγκαν δεν παρέχουν επιπλέον φωνητικά.

## Μουσικό βίντεο
Το βίντεο για το "November Rain", σκηνοθετημένο από τον Άντι Μόραχαν και με παραγωγή περίπου 1.000.000 $, είναι ένα από τα πιο χαρακτηριστικά βίντεο της δεκαετίας. Είναι το πιο προβεβλημένο μουσικό βίντεο του 20ου αιώνα στο Youtube.

Το βίντεο ξεκινά με τον Ρόουζ να κάθεται σε ένα κρεβάτι. Έπειτα το συγκρότημα παρουσιάζεται να παίζει σε ένα θέατρο. Ακολουθούν σκηνές μέσα σε μια εκκλησία, ανάμεσα τους και μία με τον Ρόουζ να παντρεύεται την σύντροφό του Στέφανι Σέιμουρ. Ο ΜαΚέγκαν δίνει τις βέρες στον "κουμπάρο" Slash, ο οποίος φαινόταν να τις είχε ξεχάσει. Εκείνος τις παραδίδει στο ιερέα και αποχωρεί. Περνάν άλλες σκηνές που διαδραματίζονται στο θέατρο αλλά και σε μπαρ. Μια από τις πιο χαρακτηριστικές σκηνές είναι αυτή που δείχνει τον Slash να παίζε το σόλο έξω από την εκκλησία. Ακολουθεί δεξίωση, η οποία λίγει μόλις ξεσπά βροχή. Στην επόμενη σκηνή η Σέιμουρ κηδεύεται, μετά από το θάνατό της για μη ακριβές λόγο (προφανώς αυτοκτονία). Άλλο ένα εικονικό στιγμιότυπο είναι αυτό με τον Slash να παίζε το τρίτο σόλο πάνω στο πιάνο του Ρόουζ. Το βίντεο τελειώνει με τον Ρόουζ να στέκεται δίπλα στον τάφο της Σέιμουρ.

Μαζί με τα βίντεο για τα "Don't Cry" και "Estranged" σχηματίζει τριλογία που είναι βασισμένη στην ιστορία "Without You" του Ντελ Τζέιμς, φίλου του συγκροτήματος.

## Κομμάτια του single
**7", Κασσέτα:**
#November Rain
#Sweet Child o' Mine

**12", CD:**
#November Rain
#Sweet Child o' Mine
#Patience

## Προσωπικό
**Guns N' Roses:**
* Άξλ Ρόουζ - πιάνο, κύρια φωνητικά
* Slash - κιθάρα
* Ίζυ Στράντλιν - κιθάρα
* Νταφ ΜαΚέγκαν - μπάσο
* Ντίζυ Ριντ - πλήκτρα
* Ματ Σόρουμ - ντραμς

**Επιπλέον μουσικοί:**
* Τζόαν Λάνγκλι - πλήκτρα
* Χορωδία: Ματ Σόρουμ, Σάννον Χουν, Ρέμπα Σόου, Στούαρτ Μπέιλι

## Παραπομπές


Κατηγορία:Τραγούδια του 1991
Κατηγορία:Τραγούδια των Guns N' Roses
Κατηγορία:Singles του 1992
Κατηγορία:Singles της Geffen Records
Δημοκρατία του Έζο

Η **Δημοκρατία του Έζο** (*蝦夷共和国, Έζο Κιογουακόκου*) ήταν ένα κράτος που δημιουργήθηκε από πιστούς του Τοκουγκάβα Ιεγιάσου μετά τις στρατιωτικές αποτυχίες τους κατά την διάρκεια του Πολέμου Μπόσιν. Είναι το μοναδικό κράτος στην ιστορία της Ιαπωνίας που είχε ως κύριο πολίτευμα την δημοκρατία.

## Παραπομπές


Κατηγορία:Ιστορία της Ιαπωνίας
Εζο
Κατηγορία:Πρώην κράτη της Ανατολικής Ασίας
Εστεμπάν Οκόν

Ο **Εστεμπάν Οκόν**(Εβρέ, Γαλλίας, 17 Σεπτεμβρίου 1996) είναι Γάλλος οδηγός αγώνων. 

Γεννήθηκε στο Εβρέ και είναι γιος της Σαμπρίνα και του Λοράν Οκόν. Ο Λοράν Οκόν είναι μηχανικός ο οποίος έχει ένα γκαράζ στο Εβρέ. Η μητέρα
του είναι Ισπανικής καταγωγής και συγκεκριμένα απ' τη Μάλαγα.

## Καριέρα του Οκόν στη [[Φόρμουλα 1]]

### 2016
Το 2016 ανήκε στην ομάδα Renault Sport στην οποία είχε θέση αναπληρωματικού οδηγού. Όμως επειδή οι χορηγοί του Ινδονήσιου οδηγού της Manor Ρίο Χαριάντο δεν μπορούσαν να είναι συνεπείς στις υποχρεώσεις τους από το Γκραν Πρι Γερμανίας κι έπειτα, η διοίκηση της ομάδας ζήτησε απ' τη διοίκηση της Ρενό να της παραχωρήσει τον Οκόν τον οποίο τοποθέτησε στη θέση του Χαριάντο απ' το Γκραν Πρι του Βελγίου μέχρι το τέλος του πρωταθλήματος. Ο λόγος για τον οποίο η διοίκηση της Manor προχώρησε σε αυτή την ενέργεια είναι πως ο Οκόν προστατεύεται απ' τη Mercedes.

### 2017-2018
Στις 7 Ιανουαρίου του 2017 η διοίκηση της Force India ανακοίνωσε πως από κείνο το Παγκόσμιο πρωτάθλημα της Φόρμουλα 1 ο Οκόν θα αγωνίζεται για εκείνη την ομάδα όπου θα είναι ο δεύτερος οδηγός της μετά τη μετακίνηση του Γερμανού Νίκο Χούλκενμπεργκ στη Ρενό. Στην ίδια ομάδα έμεινε και το 2018.

### 2019
Στις 26 Νοεμβρίου του 2018 ανακοινώθηκε πως ο Οκόν το 2019 θα βρίσκεται στην ομάδα Mercedes Grand Prix όπου όμως θα έχει ρόλο αναπληρωματικού οδηγού και δοκιμαστή.

### 2020-σήμερα
Στις 11 Δεκεμβρίου 2019 η διοίκηση της Renault Sports ανακοίνωσε πως ο Οκόν απ' το 2020 θα βρίσκεται εκεί και θ' 
αντικαταστήσει το Γερμανό Νίκο Χούλκενμπεργκ ο οποίος με τη σειρά του θα πάει στη **Racing Point** όπου όμως δε θα έχει θέση κανονικού οδηγού αγώνων αλλά μόνο αναπληρωματικού οδηγού και δοκιμαστή. Στις 20 Οκτωβρίου του 2020 η διοίκηση της Renauls sports ανακοίνωσε επίσημα πως η ομάδα απ' το 2021 θα ονομάζεται Alpine Formula 1, ονομασία την οποία έχει μέχρι και σήμερα. Επίσης αποφάσισε πως ο 1 απ' τους οδηγούς της, ο Αυστραλός Ντάνιελ Ρικιάρντο δε θα βρίσκεται εκεί καθώς θα πάει στη Μακλάρεν και στη θέση του θα τοποθετηθεί ο Ισπανός Φερνάντο Αλόνσο ο οποίος θα επιστρέψει στο σπορ μετά από 3 χρόνια. Ο Οκόν θα παραμείνει στη θέση του.

## Παραπομπές


Κατηγορία:Γάλλοι οδηγοί της Φόρμουλα 1
Όμορφη νιότη

Η **Όμορφη νιότη** είναι ισπανική ταινία του 2014 σε σκηνοθεσία του Χάιμε Ροσάλες.

## Πλοκή
Η Νατάλια και ο Κάρλος είναι ένα ζευγάρι Ισπανών που ζει στη Μαδρίτη. Η Νατάλια είναι άνεργη, οι γονείς της είναι χωρισμένοι, ζει μαζί με η μητέρα της Ντολόρες και τα δύο αδέρφια της, ενώ ο πατέρας της δεν ασχολείται πολύ με τα παιδιά του. Ο Κάρλος δουλεύει σε οικοδομή για πολύ λίγα χρήματα και ζει μαζί με την άρρωστη μητέρα του. Οι δυο τους αποφασίζουν να παίξουν σε μία ταινία πορνό για να μαζέψουν λίγα χρήματα. Μετά το γύρισμα της ταινίας κερδίζει ο καθένας τους 300 ευρώ.

Μετά από λίγο καιρό η Νατάλια μαθαίνει πως είναι έγκυος και αποφασίζει να κρατήσει το παιδί, παρά τις οικονομικές αντιξοότητες. Συνεχίζει να μένει με τη μητέρα της και ο Κάρλος τη βοηθάει όσο μπορεί. Το ζευγάρι, παρ' όλο που απέκτησε παιδί σε τόσο μικρή ηλικία, συνεχίζει να ζει τη ζωή των ανθρώπων της ηλικίας τους.

Ένα βράδυ, ο Κάρλος τσακώνεται στον δρόμο με έναν άγνωστο και τραυματίζεται. Η υπόθεση θα πάει στα δικαστήρια, κάτι που σημαίνει πως προστίθενται επιπλέον έξοδα για το ζευγάρι. Επίσης, οι φίλοι του Κάρλος κανονίζουν μία μέρα να κυνηγήσουν και να δείρουν έναν νεαρό που χρωστάει λεφτά σε έναν από την παρέα. Ο Κάρλος είναι μαζί τους στο γεγονός, όμως δεν συμμετέχει και η έκβαση της υπόθεση τον συνταράσσει.

Η Νατάλια συνεχίζει να ψάχνει για δουλειά, όμως δεν βρίσκει, ενώ ο Κάρλος προσπαθεί να ξεκινήσει να δουλεύει μόνος του, χωρίς όμως να βρίσκει τα χρήματα. Έτσι, η Νατάλια αποφασίζει να πάει στο Αμβούργο για να βρει δουλειά. Ο Κάρλος δεν την ακολουθεί και αφήνει το μωρό να το μεγαλώσει η μητέρα της. Στη Γερμανία η Νατάλια συγκατοικεί με μια φίλη της, αρχίζει μαθήματα γερμανικών και μετά από λίγο καιρό μιλάει αρκετά καλά. Ωστόσο, ακόμη δεν μπορεί να βρει δουλειά.

Στο τέλος του έργου, η Νατάλια συνομιλεί μπροστά στην κάμερα με έναν άντρα, ο οποίος της κάνει ερωτήσεις, αν δουλεύει και αν έχει αγόρι. Στη συνέχεια, η Νατάλια είναι μπροστά από ένα κρεβάτι και γδύνεται και έτσι αποκαλύπτεται πως συμμετέχει σε πορνό ταινία για να βρει έσοδα και στη Γερμανία, παρ' όλο που πρόκειται για μία χώρα που έχει μικρή ανεργία και θεωρητικά δίνει ευκαιρίες σε όλους. 
## Διανομή
*Ίνγκριντ Γκαρσία Γιόνσον ως Νατάλια
*Κάρλος Ροντρίγκεζ ως Κάρλος
*Ίνμα Νιέτο ως Ντολόρες
## Βραβεία/Διακρίσεις
Η ταινία ήταν υποψήφια στην κατηγορία *Ένα Κάποιο Βλέμμα* και απέσπασε Ειδική Μνεία της Οικουμενικής Επιτροπής στο 67ο φεστιβάλ των Καννών.
## Παραπομπές


Κατηγορία:Ισπανικές ταινίες
Κατηγορία:Γαλλικές ταινίες της δεκαετίας 2010
Κατηγορία:Ισπανόφωνες ταινίες
Κατηγορία:Γερμανόφωνες ταινίες
Κατηγορία:Ταινίες σχετικά με την οικονομική κρίση
Κατηγορία:Ταινίες του 2014
Μάρκα

Ως **μάρκα** ή **εμπορικό σήμα** ή **μπραντ** χαρακτηρίζεται ένα σύνολο μεθόδων μάρκετινγκ και επικοινωνίας που βοηθούν στο να διακρίνεται μια εταιρεία από τους ανταγωνιστές της και να δημιουργεί μια μόνιμη εντύπωση στο μυαλό των πελατών. Τα βασικά συστατικά που αποτελούν την εργαλειοθήκη μιας μάρκας περιλαμβάνουν την ταυτότητα της, την επικοινωνία της (όπως με τα λογότυπα και τα εμπορικά σήματα), την αναγνωρισιμότητα της, την εμπιστοσύνη σ' αυτή και τις διάφορες στρατηγικές μπράντινγκ (διαχείρισης της μάρκας).

## Η έννοια της μάρκας
[μικρογραφία|Η εύκολα αναγνωρίσιμη μάρκα του ανθρακούχου αναψυκτικού [Coca-Cola σε δήπεδο ποδοσφαίρου]]

Ο όρος μάρκα (αγγλικά: brand) προέρχεται από την αμερικάνικη Δύση, όπου οι κτηνοτρόφοι, ιδιοκτήτες κοπαδιών, χρησιμοποιούσαν και χρησιμοποιούν μια πυρωμένη σιδερένια σφραγίδα, για να αποτυπώνουν στο δέρμα των ζώων τους κάποιο μοναδικό σήμα, που τα αναγνωρίζει ως ιδιοκτησία τους.

“Ένα εμπορικό σήμα, είναι στην ουσία η υπόσχεση ενός πωλητή, να παραδώσει συγκεκριμένο σύνολο χαρακτηριστικών, παροχών και υπηρεσιών στους καταναλωτές, με συνέπεια”.

Μια μάρκα, για να είναι αναγνωρίσιμη και πετυχημένο, θα πρέπει να έχει τα παρακάτω στοιχεία:
*Αρχές
*Διαστάσεις
*Χαρακτηριστικά
*Δύναμη
*Αποτελεσματικότητα

## Παραπομπές


## Εξωτερικοί σύνδεσμοι

Κατηγορία:Εμπορικό Δίκαιο
Κατηγορία:Διαχείριση παραγωγής
Κατερίνα Μάρκου

Η **Κατερίνα Μάρκου** (Περιβολάκι Θεσσαλονίκης, 21 Ιανουαρίου 1977) είναι Ελληνίδα πολιτικός, πρώην βουλευτής της Νέας Δημοκρατίας. Παλαιότερα είχε εκλεγεί με τη Δημοκρατική Αριστερά και με το Ποτάμι, από το οποίο και ανεξαρτητοποιήθηκε.

Γεννήθηκε τo 1977 στο Περιβολάκι Λαγκαδά. Έχει σπουδάσει Ευρωπαϊκό Πολιτισμό στο Ελληνικό Ανοικτό Πανεπιστήμιο και Πολιτική Επιστήμη και Ιστορία στο Πάντειο Πανεπιστήμιο. Έχει εργαστεί ως ιδιωτική υπάλληλος.

## Πολιτική σταδιοδρομία
Στις εκλογές του Μαΐου και του Ιουνίου του 2012 εξελέγη βουλευτής Β' Θεσσαλονίκης με τη Δημοκρατική Αριστερά. Στις 10 Ιουλίου του 2014 με επιστολή της προς τον Φώτη Κουβέλη δήλωσε την ανεξαρτητοποίησή της από το κόμμα.

Στη συνέχεια, εντάχθηκε στο Ποτάμι και επανεκλέχθηκε στις εκλογές του Ιανουαρίου και του Σεπτεμβρίου του 2015. Στις 21 Νοεμβρίου 2016, με επιστολή της στον Σταύρο Θεοδωράκη, ανακοίνωσε την αποχώρησή της από το κόμμα και την ανεξαρτητοποίησή της.

Στις 27 Φεβρουαρίου 2018 κατόπιν τοποθέτησης της προσχώρησε στο κόμμα της Νέας Δημοκρατίας. Τον Φεβρουάριο του 2019 ανακοινώθηκε η υποψηφιότητά της στις ευρωεκλογές του 2019 και τον Απρίλιο του 2019 παραιτήθηκε από βουλευτής.

## Παραπομπές


Κατηγορία:Βουλευτές Β΄ Θεσσαλονίκης
Κατηγορία:Βουλευτές εκλεγμένοι με το Ποτάμι
Κατηγορία:Βουλευτές εκλεγμένοι με τη Δημοκρατική Αριστερά
Ορφέας Ξάνθης

Ο **Ορφέας Ξάνθης** μπορεί να αναφέρεται σε διαφορετικά λήμματα που αφορούν τον αθλητισμό.

* Μ.Γ.Σ. Ορφέας Ξάνθης, αθλητικό σωματείο το οποίο ιδρύθηκε το 1903.
* Α.Ο. Ορφέας Ξάνθης, αθλητικό σωματείο συνέχεια του Μ.Γ.Σ. Ορφέας Ξάνθης.
* Μ.Π.Α.Σ. Ορφέας Ξάνθης 2005, αθλητικό σωματείο το οποίο ιδρύθηκε το 2005.
Μιχάλης Οικονόμου (φιλόλογος)

Ο **Μιχάλης Οικονόμου** (1896-1984) ήταν φιλόλογος και εκπαιδευτικός.

## Βίος
Ο Μιχάλης Οικονόμου γεννήθηκε στην Κέρκυρα το 1896. Ο πατέρας του ήταν Βορειοηπειρώτης δάσκαλος και η μητέρα του από τη Λευκάδα. Είχε άλλα δύο αδέλφια. Σπόυδασε στη φιλοσοφική σχολή Αθηνών φιλολογία. Εργάστηκε μετά την αποφοίτησή του στη Μέση Εκπαίδευση σε σχολεία της Νεμέας, Λιδωρικίου, της Βέροιας και της Αθήνας. Υπήρξε μέλος του Εκπαιδευτικού Ομίλου. Υποστήριξε τη διάδοση και επιβολή της δημοτικής γλώσσας.  Συνεργάστηκε με τον Μανόλη Τριανταφυλλίδη και τον Θρασύβουλο Σταύρου στη συγγραφή του βιβλίου *Η γλώσσα μου*, το οποίο εκδόθηκε το 1955. Το 1957 εργάστηκε με τον Νικόλαο Ανδριώτη στη σύνταξη του *Γλωσικού, Σημασιολογικού και Ορθογραφικού Λεξικού της Ελληνικής Γλώσσας* (καθαρεύουσας και δημοτικής). Στη Γερμανική Κατοχή συμμετείχε στην Εθνική Αντίσταση και μετά την απελευθέρωση τέθηκε σε διαθεσιμότητα.

## Συγγραφικό έργο
*Νεοελληνικά Αναγνωσματα Α' Εξαταξίου Γυμνασίου,εκδ.Κολλάρου, 1931
*Νεοελληνικά Αναγνωσματα Β' Εξαταξίου Γυμνασίου,εκδ.Κολλάρου, 1931
*Νεοελληνικά Αναγνωσματα Γ' Εξαταξίου Γυμνασίου,εκδ.Κολλάρου, 1932
*Νεοελληνική Γραμματική (της Κοινής Δημοτικής), εκδ.Κολλάρου, 1933
*Νεοελληνικά Αναγνωσματα Α' Οκτατάξιου Γυμνασίου,εκδ.ΟΕΣΒ, 1938
*Νεοελληνικά Αναγνωσματα Β' Οκτατάξιου Γυμνασίου,εκδ.ΟΕΣΒ, 1938
*Συμπλήρωμα Νεοελληνικών  Α' Οκτατάξιου Γυμνασίου, εκδ.ΟΕΣΒ, 1939
*Συμπλήρωμα Νεοελληνικών  Β' Οκτατάξιου Γυμνασίου, εκδ.ΟΕΣΒ, 1939
*Νεοελληνικά Αναγνωσματα Γ' Οκτατάξιου Γυμνασίου,εκδ.ΟΕΣΒ, 1939
*Νεοελληνικά Αναγνωσματα Δ' Οκτατάξιου Γυμνασίου, μέρος Α', εκδ.ΟΕΣΒ, 1940
*Κύρου Ανάβασις, Α' βιβλίο,μτφρ. εκδ.Ζαζαρόπουλος, 1946
*Κύρου Ανάβασις, Β' βιβλίο,μτφρ. εκδ.Ζαζαρόπουλος, 1946
*Λεξικόν Ανωμάλων Ρημάτων, εκδ. Κολάρος,1947
*Κοραή, Εκλεκτές σελίδες,εκδ.Γ. Παπαδημητρίου,1951 
*Διηγήματα Μεγάλων Ελλήνων Διηγηματογράφων,εκδ.Γ. Παπαδημητρίου,1951 
*Ανθολογία Ελλήνων ποιητών,εκδ.Γ. Παπαδημητρίου,1952
*Η γλώσσα μου, εκδ.Νεοελλ. Βιβλιοθήκη,Θεσσαλονίκη, 1955
*Επίτομον Εγκυκλοπαιδικόν και Εποπτικόν Λεξικόν,μετά πλήρους γλωσσικού, σημασιολγικού και ορθογραφικού λεξικού της ελληνικής γλώσσης,εκδ.Μορφωτικής Εταιρείας,1957
*Πλουτάρχου Θεμιστοκλής και Περικλής, Εισαγωγή,μετάφραση,σημειώσεις, 1965, 1967 (β εκδ)
*Γραμματική της Αρχαίας Ελληνικής,εκδ.Ινστιτούτο Νεοελληνικών Σπουδών,Θεσσαλονίκη, 1971
*Πλουτάρχου Περικλής,Εισαγωγή, μετάφραση,σημειώσεις, ΟΕΔΒ,1975
*Στην Έλλη Αλεξίου,ένα ολόθερμο ευχαριστώ,από τον τόμο *Έλλη Αλεξίου, Μικρό Αφιέρωμα*,εκδ.Καστανιώτης, Αθήνα, 1979,σελ. 275-276

## Παραπομπές


## Πηγές
*Άντα Κατσίκη-Γκίβαλου, «Νεκρολογία: Μιχάλης Χρ. Οικονόμου (1896-1984)»,Λεξικογραφικόν Δελτίον-Ακαδημία Αθηνών, τομ.15 (1985),σελ.317-323

Κατηγορία:Έλληνες γλωσσολόγοι
Εμπορική επωνυμία

Η **εμπορική επωνυμία** ή **εταιρική επωνυμία** είναι ψευδώνυμο που χρησιμοποιείται από τις εταιρείες με σκοπό να εκτελούν τις δραστηριότητές τους υπό μία επωνυμία που διαφέρει από την καταχωρημένη νομική επωνυμία της επιχείρησης. Οι εμπορικές επωνυμίες χρησιμοποιούνται συνήθως από τις εταιρείες για να διεξάγουν τις δραστηριότητές τους υπό μία απλούστερη μάρκα, σε αντίθεση με τη χρήση της επίσημης επωνυμίας τους στο πλαίσιο όλων των δημόσιων επικοινωνιών, ή όταν ένα επιθυμητό όνομα δεν ήταν σε θέση να καταχωρηθεί από τον υπεύθυνο της επιχείρησης, ή αν η επιχείρηση ανήκει μια ξεχωριστή εταιρεία, δικαιοδόχο (franchisee), ή ατομική επιχείρηση. Οι εμπορικές επωνυμίες που χρησιμοποιούνται επίσης στην ονοματολογία του φαρμάκου υπόκεινται σε συγκεκριμένες πολιτικές και κατευθυντήριες γραμμές για χρήση σε ακαδημαϊκές δημοσιεύσεις, (για παράδειγμα, ατορβαστατίνη (εμπορική ονομασία Lipitor της Pfizer)).

## Παραπομπές


Κατηγορία:Εμπορικό Δίκαιο
Κατηγορία:Διαχείριση παραγωγής
Won't Get Fooled Again

To **Won't Get Fooled Again** είναι ένα τραγούδι του αγγλικού rock συγκροτήματος The Who, το οποίο συμπεριλήφθηκε στον δίσκο τους *[[Who's Next]]*, του 1971. Το κομμάτι το έγραψε ο Πιτ Τάουνσεντ, κιθαριστής του συγκροτήματος. Την ίδια χρονιά είχε κυκλοφορήσει και single, το οποίο έφτασε στην δεκάδα των βρετανικών charts.

Πρόκειται για ένα από τα πιο αναγνωρίσιμα τραγούδια του σχήματος, έχοντας υποστεί και αρκετές διασκευές, με την πιο γνωστή ίσως αυτή των Van Halen, η οποία έφτασε στο νούμερο 1 των αμερικανικών *[[Mainstream Rock (chart)|Album Rock Tracks]]*. Το τραγούδι, το 2004, συμπεριλήφθηκε στον κατάλογο του περιοδικού *[[Rolling Stone]]* με τα *[[Κατάλογος με τα 500 σημαντικότερα τραγούδια όλων των εποχών (Rolling Stone)|500 Σπουδαιότερα Τραγούδια όλων των εποχών]]*, κατατάσσοντας το στην 134η θέση.

## Παραπομπές


; Βιβλιογραφία
* 

Κατηγορία:Τραγούδια του 1971
Κατηγορία:Τραγούδια των The Who
Κατηγορία:Singles του 1971
Κατηγορία:Singles της Decca Records
Yesterdays (τραγούδι, Guns N' Roses)

Το "**Yesterdays**" είναι ένα τραγούδι του αμερικανικού hard rock συγκροτήματος Guns N' Roses. Κυκλοφόρησε ως single το 1992, ενώ είχε εμφανιστεί ένα χρόνο νωρίτερα στο άλμπουμ *[[Use Your Illusion II]]*. Το κομμάτι υπογράφει ο τραγουδιστής Αξλ Ρόουζ και οι φίλοι του συγκροτήματος Γουέστ Άρκιν, Ντελ Τζέιμς και Μπίλυ ΜακΚλάουντ. Είναι από τα λίγα τραγούδια του συγκροτήματος στα οποίο ο κιθαρίστας Ίζυ Στράντλιν και ο μπασίστας Νταφ ΜαΚέγκαν δεν παρέχουν επιπλέον φωνητικά.

## Κομμάτια του single
**7":**
#Yesterdays
#November Rain

**12":**
#Yesterdays
#November Rain
#Yesterdays (ζωντανά)

**CD":**
#Yesterdays
#Yesterdays (ζωντανά)  (ΗΠΑ)  / November Rain  (Βρετανία, Κορέα) 
#Yesterdays (ζωντανά)  (Βρετανία, Κορέα) 
#Knockin' On Heaven's Door (ζωντανά, του Μπομπ Ντίλαν)  (Βρετανία, Κορέα) 

## Προσωπικό
* Αξλ Ρόουζ - κύρια φωνητικά, πιάνο
* Slash - κιθάρα
* Ίζυ Στράντλιν - κιθάρα
* Νταφ ΜαΚέγκαν - μπάσο
* Ντίζυ Ριντ - όργανο
* Ματ Σόρουμ - ντραμς

Κατηγορία:Τραγούδια του 1991
Κατηγορία:Τραγούδια των Guns N' Roses
Κατηγορία:Singles του 1992
Κατηγορία:Singles της Geffen Records
Βίκτορ Σανικίτζε

Ο **Βίκτορ Σανικίτζε**, γεννημένος στις 1 Απριλίου 1986, είναι Γεωργιανός πρώην διεθνής καλαθοσφαιριστής. Αγωνιζόταν εξίσου καλά και στη θέση Σμολ φόργουορντ και Πάουερ φόργουορντ. Το ψευδώνυμο του είναι "Air Georgia". Τελευταία του ομάδα ως αθλητής ήταν ο Άρης, στην οποία από το 2019 είναι τεχνικός διευθυντής.

## Καριέρα
Ο Σανικίτζε ξεκίνησε να αγωνίζεται από τα τμήματα υποδομής της Ακαδημίας Τιφλίδας και το 2001 ξεκίνησε τις σπουδές του στο Globe Tech Junior College της Νέας Υόρκης. Μετά από ένα χρόνο, επέστρεψε στην πατρίδα του για να ενταχθεί και πάλι στην Ακαδημία Τιφλίδας.

Το καλοκαίρι του 2003, συμφώνησε με την γαλλική Ντιζόν, στην οποία παρέμεινε για τρεις σεζόν, φθάνοντας στον τελικό του EuroCup Challenge του 2004, όπου ηττήθηκε από την Μίτελντόιτσερ με 84-68. Το καλοκαίρι του 2004, επιλέχθηκε στην 42η θεση του ντραφτ του ΝΒΑ από τους Ατλάντα Χοκς, αλλά δόθηκε στους Σαν Αντόνιο Σπερς την ίδια ημέρα, για τα δικαιώματα μιας επιλογής στον δεύτερο γύρο των ντραφτ του 2005. Οι Σπερς διατηρούν τα δικαιώματα του παίκτη, αλλά δεν του έχουν δώσει κάποιο συμβόλαιο, με αποτέλεσμα να αγωνίζεται στην Ευρώπη. Το καλοκαίρι του 2007, φόρεσε την φανέλα των Σπερς σε Summer League, πετυχαίνοντας 15 πόντους στην ήττα της ομάδας από τους Φιλαδέλφεια 76ερς με 91-75.

Το 2006-07, υπέγραψε στην ισπανική Εστουδιάντες, παίζοντας σε δώδεκα αγώνες, αλλά έχασε την επόμενη χρονιά λόγω τραυματισμού. Μετά από ένα σύντομο πέρασμα από την Ντιναμό Τιφλίδας, πέρασε την σεζόν 2008-09 στην Εσθονία και την Τάρτου Ουλικόολ.

Το καλοκαίρι του 2009, συμφώνησε με την Βίρτους Μπολόνια, στην οποία παρέμεινε για τρία χρόνια, με μέσους όρους 6,7, 7,6 και 11,6 πόντων αντίστοιχα. Μεταγράφηκε στην Μοντεπάσκι Σιένα το 2012-13, με την οποία κατέκτησε το νταμπλ στην Ιταλία, πριν συνεχίσει στην ισπανική Σαραγόσα.

Το 2014-15, αγωνίστηκε στην ρωσική Ούνικς Καζάν, ενώ την επόμενη χρονιά φόρεσε την φανέλα της τουρκικής Άνκαρα. Στις 6 Σεπτεμβρίου 2016, ανακοινώθηκε ότι υπέγραψε στην ομάδα του Άρη για ένα χρόνο.

Το 2016, έβαλε τέλος στην καριέρα του μετά από ένα πολύ σοβαρό τραυματισμό στο γόνατό του.

## Εθνική ομάδα
Έχει αγωνιστεί στα Ευρωμπάσκετ του 2011, του 2013 και του 2015 με την εθνική ομάδα της Γεωργίας.

## Τίτλοι
* Πρωτάθλημα Ιταλίας: 2013
* Κύπελλο Ιταλίας: 2013

## Παραπομπές


## Πηγές
* Viktor Sanikidze Europe Stats | Basketball-Reference.com
* SANIKIDZE, VIKTOR - Welcome to EUROLEAGUE BASKETBALL
* DraftExpressProfile: Viktor Sanikidze, Stats, Comparisons, and Outlook

Κατηγορία:Γεωργιανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ντιζόν Μπασκέτ
Κατηγορία:Καλαθοσφαιριστές Εστουδιάντες
Κατηγορία:Καλαθοσφαιριστές γεωργιανών συλλόγων
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές ΚΝΜ Σαραγόσα
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές τουρκικών συλλόγων